Divio

DivioDiviodunum, Divio, Dibio, Divionum, Divionense castrum:  (Francice: Dijon) est urbs circiter 152 110 incolarum (anno 2011) in Francia, caput et praefecturae Clivi Aurei et regionis administrativae Burgundiae. Urbem Divionem his verbis Gregorius Turonensis saeculo VI exeunte laudavit:
Est autem castrum firmissimis muris, in media planitie et satis iucunda conpositum, terras valde fertiles habens atque fecundas, ita ut, arvis semel scissis vomere, semina iaciantur, et magna fructuum opulentia subsequatur. A meridie habet Oscaram fluvium piscibus valde praedivitem; ab aquilone vero alius fluviolus venit, qui per portam ingrediens ac sub pontem decurrens, per aliam rursum portam egreditur, totum munitionis locum placida unda circumfluens; ante portam autem molinas mira velocitate divertit. Quattuor portae a quattuor plagis mundi sunt positae, totumque aedificium triginta tres turres exornant; murus vero illius de quadris lapidibus usque in viginti pedes, desuper a minuto lapide aedificatus habetur, habens in altum pedes triginta, in latum pedes quindecim. Qui cur civitas dicta non sit, ignoro. Habet enim in circuitu pretiosos fontes; a parte autem occidentis montes sunt uberrimi vineisque repleti, qui tam nobile incolis falernum porrigunt, ut respuant Cabilonum.Lectio dubia: plurimi manuscripti "Scalonum" Nam veteres ferunt ab Aureliano hoc imperatore fuisse aedificatum.Gregorius Turonensis, Historia Francorum 3.19

 Historia 
Aevo Medio Divio fuit caput Ducatus Burgundiae.

 Incolae notabiles 
 Hic nati
 Iacobus Benignus Bossuet (1627–1704), theologus et episcopus
 Carolus de Brosses (1709-1777), philosophus scriptorque
 Claudius Ludovicus Maria Henricus Navier, ingeniarius
 Stephanus Cabet (1788–1856), philosophus
 Gustavus Eiffel (1832–1923), machinator, architectus
 Claudia Jade (1948-2006), actrix
 Ioannes Philippus Rameau (1683–1764), compositor
 Franciscus Rude (1784–1855), sculptor

 Notae 

 Index communium praefecturae Clivi Aurei

 Nexus externi 

!
Categoria:Communia praefecturae Collis Aurei
Categoria:Loci habitati praefecturae Collis Aurei
Categoria:Sedes episcopales Franciae
Categoria:Emporia vinaria Franciae